«Հայոց Հզոր Բանակ» ծրագրում, սկսած գումար հավաքագրելուց մինչև ապրանք ձեռք բերելը, տեղը հասցնելը, այնուհետև հաշվարկներ անելն ու հաշվետվություն ներկայացնելը ձեզ, ինձանից խլում է բավականին շատ ժամանակ, իսկ ծանր ու բարդ լինելու մասին էլ չխոսեմ: Բայց, էլի եմ ասում, դա ես կամավոր եմ անում, ու ես շնորհակալ եմ բոլոր այն բարերարներից, ովքեր վստահում են այս գործին, ովքեր օրվա հացի փողից, ովքեր իրենց դեղի փողից, իրենց բիզնեսն ընդլայնելու փողից, իրենց թոշակից, աշխատավարձից հատկացնում են հենց այս ծրագրին ու ասում. Կարեն, տար ու հասցրու տղերքին, տար ու անվտանգությունը որոշ չափով ապահովի... Շատ կուզեմ, որ ամեն հայ, աշխարհի ցանկացած ծայրում մտացի Հայրենիքի մասին, կապ չունի թե ինչ ձևաչափով կմասնակցի Հայրենիքի հզորացմանը, բայց թող մասնակից լինի... Մենք միասին ենք հզոր ու միասին ենք հաղթելու...ՀԱՂԹԵԼՈՒ ԵՆՔ»: